Raya and the Last Dragon

Raya and the Last Dragon (Melayu: "Raya dan Naga Terakhir") ialah filem fantasi animasi komputer Amerika Syarikat 2021 terbitan Walt Disney Animation Studios arahan Don Hall dan Carlos López Estrada. Skrip filem ini ditulis oleh Qui Nguyen dan Adele Lim berdasarkan daripada budaya Asia Tenggara, dan dibintangi oleh lakonan suara Kelly Marie Tran dan Awkwafina. Filem ini ditayangkan di Amerika Syarikat pada 12 Mac 2021.

Premis 
Di alam misteri bernama Kumandra, seorang pejuang bernama Raya mencari naga terakhir di dunia.

Barisan pelakon suara 
 Kelly Marie Tran sebagai Raya, seorang pejuang yang tidak kenal erti takut dan bersemangat dalam mencari naga terakhir
 Awkwafina sebagai Sisu, seekor naga air yang dapat berubah menjadi manusia dan yang terakhir dari jenisnya
Daniel Dae Kim sebagai Chief Benja, bapa Raya. 
Sandra Oh sebagai Virana, ibu Namaari. 
Benedict Wong sebagai Tong, raksasa.
Izaac Wang sebagai Boun, seorang usahawan berusia 10 tahun. 
Thalia Tran sebagai Little Noi, penipu bayi. 
Alan Tudyk sebagai Tuk Tuk, sahabat dan kuda Raya. 
Lucille Soong, Patti Harrison dan Ross Butler sebagai pemimpin Talon, Tail, dan Spine

Penerbitan

Pembangunan
Pada Mei 2018, Walt Disney Animation Studios membangunkan filem animasi asal berjudul Dragon Empire yang menjadi arahan sulung penulis cerita Paul Briggs dan Dean Wellins, serta ditulis oleh Kiel Murray. Pada Oktober 2018, ia diumumkan bahawa Adele Lim akan menulis lakon layar filem. Filem ini diterbitkan oleh Osnat Shurer. Pada 24 Ogos 2019, Disney secara rasmi mengumumkan filem itu sepanjang panel penyampaian D23 Expo Walt Disney Animation Studios. Pada Ogos 2020, ia diumumkan bahawa Don Hall dan Carlos López Estrada, yang menyertai Disney Animation pada 2019, menggalas peranan sebagai pengarah, dengan Briggs kekal sebagai pengarah bersama dan John Ripa turut menggalas tanggungjawab. Selain itu, Qui Nguyen menyertai Lim sebagai penulis bersama dan Peter Del Vecho bersama Shurer berkhidmat sebagai penerbit.

Pemilihan pelakon
Pada 2 Ogos 2019, sewaktu D23 Expo, Awkwafina dan Cassie Steele diumumkan masing-masing akan membintangi filem itu sebagai Sisu dan Raya. Pada 27 Ogos 2020, ia didedahkan bahawa Steele telah meninggalkan projek filem itu, dan digantikan oleh Kelly Marie Tran yang meminjamkan suara. Pada 26 Januari 2021, ia diumumkan bahawa Gemma Chan, Daniel Dae Kim, Sandra Oh, Benedict Wong, Izaac Wang, Thalia Tran, Alan Tudyk, Lucille Soong, Patti Harrison, dan Ross Butler semuanya memiliki peranan masing-masing dalam filem itu.

Keluaran 
Raya and the Last Dragon awalnya dijadualkan akan ditayangkan pada 25 November 2020 di Amerika Syarikat. Namun, berikutan pandemik COVID-19 dan kebanyakan filem yang dijadualkan semula pada akhir tahun 2020, oleh itu Walt Disney Pictures menunda penayangannya hingga 12 Mac 2021.

Rujukan

Pautan luar 
 
 

Filem animasi Amerika Syarikat
Filem bahasa Inggeris
Filem Amerika Syarikat tahun 2021
Asia Tenggara dalam cereka